Erakor: Bible for 2 John, 3 John, Colossians, Ephesians, Philemon

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Ephesians

Chapter 1

¹Kinew Pol abi te wesews nig Yesu kristo totur nanromien nig Atua, Amurin saof mus te weswes nig Efeso, Nen u fafat Yesu Kristo. ²Nanromien nig Atua go nt'mat nig Yesu Kristo kefo skot mus.³Iwi nen Atua nag ipi apap nig Yesu Kristo nagien kefak elag,Nega i psawi ki kit ki nafsawian tab nega nag itok elagsau mai, Esan kin Yesu Kristo i tkos. ⁴Atua i mtalu ser natamol malen i kaimes ki emermen nen. Go imurin nag tuk tap go tuk tik ki takpar. Me tuk tok etan nanromien nig Yesu Kristo.⁵Tetwei perkati nega kipe mtalu kit, Imurin nag tuk mai pi tesa nega totur Yesu Kristo.Tenen ipi namroan nega go nega me i semsem nen kemai teflan. ⁶Nega i welu kit totur nanin Yesu Kristo nen i nromi itop.⁷Totur nra Yesu Kristo. Atua i preg tenen ru skot Yesu.Takpar negar, Yesu ki be metpakro totur nanromien nega. ⁸Me totur nanromien nega, imer tu kit ki nametmatuan go nanromien.⁹Atua i semsem nen ke fei ki kit ki nawesien nen tetwei ipi nawesien nen ikus, Me kipe pi namroptakien nega, Nen kefo pregi ke fakor totur Yesu Kristo. ¹⁰Me kefo preg namroan nega ke fakor mal leg knen, Nlaken imurina namroan nen kin i weswes kin ruk mai pak naor keskei. Go ser nawesien nen ruto elagsau go emermen ruk mai tok etan namermran nig Yesu Kristo.¹¹Malen Atua ipreg namroan nen Yesu Kristo imai skoti namroan, Go imtalu mam tesa nig israel go Atua i to preg nawesien taos namroan nega. ¹²Go ru tli nag komam upi tepei nen upus namroan nigmam ito Yesu Kristo, go imer wi nag ko sik nagien kefak elag.¹³Me imer wi nen akam nen uta pi nametrau nig Israel mau, Atua me i mtalu mus nen tukfi teweswes nega, go itao naten tap nega imai, nen ke welu.¹⁴Nlaken kin naten tap nen imai skot kit, akit me tuk fo tae nawesien nen Atua imur ke nrik kit kin,go selwan kin tu tae,sermal tukfo tok sik nagien kefak elag.¹⁵Nlaken kin iteflan, sermal nalotwen neu, kafo to lot mroberkat mus, go kafo to psawi ki Atua, nlaken kin akam.Atli teflan nlaken anrogo nag akam me upo fafat Yesu Kristo,nen kin ipi naot negakit, go ipregi akam me upo nrom ser natamol.Ipregi tkal mes ato lot mroki mus. ¹⁶Kineu ata pnut nen ka fsawi ki Atua mau nlaken kin akam, go teflan kin ato tli nalotwen neu.¹⁷Ato lot nag Atua nag ipi apap ni Yesu Kristo,go nag ipi apap ni nlaun elag, ke tumus naten ni nametmatuan go teflan u tae lele go namroan wi nen nega kefo tumus kin.¹⁸Sermal ato lot nag nakp wi nega kefo seltae, nag ag kutae nag ga kipe sosok go nawian lap nag itok elag tron tap nega ke fo tu mus kin nen upi nagmer iwi nega.¹⁹Go nalotwen nig neu me apo to lot nen ag me pa tae nakerkraian nega nen itop go itop go ito weswes nagmolien sikskei nega kit nag tuk fafat wes.²⁰Tenen ipi tete nakerkraian nen tu tli teflan ipreg Yesu imer tuleg emat go ipan skoti nlaun tap nega elag.²¹Go nagi Yesu ipak elag, imer tol agel go tenen kin me ru pi telekor nen nagier me ipak elag.Yesu Kristo kefo lekor, itapi mes gmas mau me naliati lap nen kefo mai.²²Atua kipe pus sernale lap ru mai pak etan natu Yesu, go ipreg nega imai pi m'pau nasumtap nen kefo lekor sernale lap.²³Nasumtap ipi Yesu Kristo go ipi nega gmas nen kefo to mes go itu tu kai tu mau tu.

Chapter 2

¹Tetwei i taosi kin tu to nmalko nlaken tu tap taus nafte kin Atua i tili mau, go tu to preg sernale nen itap leg mau. ² Tetwei i taosi kin tuto taus sup nig emeromen, taosi kin tu to etan nakerkeraian ni naten sa nen i to ilfek emeromen, ito preg nawesien nen natamol ruk fak emae ki Atua. ³ Tetwei tu skot natamol . Tu preg namroannigmam go tu taus sup go namroan nig natamol. Atua kefo pestaf mam go kofo preg suptap nlaken sup negakit tunomser pi toskei mas.⁴ Atua i pur ki nanromien nlaken ipi atlak nap nen itop nen kin ito mur akit. ⁵ Malen tu mat to nmalko ipreg tunomser mol skot atlakekit kat nanromien top nega, ga i welu kit. ⁶ Atua isik kit yunom skot naten ipregi tu skoti to elagsau skot yesu kristo. ⁷ Malen ito mai kefo pei ki kit ki nanromienpur negaemrom nanromien naga mai kit emrom yesu kristo.⁸ Nanromien pur nega : ku mol kat nasralesokon negag i tap mai reki ag mau me taus naftuan nig Atua. ⁹ Itap pi kat nawesien nen ke freg nagtamol ruktae pes matu kin mau.¹⁰ Akit nafet natamol weswes go akit nen tu skot Yesu Kristo tu mai wel natamol wi nen tuk freg nawesien wi nen Atua kipe negakit slatlua ito nen tuk siwer skotir.¹¹Me akam kofo metpakro na akam kofo tap tae Atua mau . Ru soso na akam utata mas namrun mau kin ru soso ki sekomsaes akit natamol tu to pregi nagmolir kin taos narur.¹² Me mal nen akam uto emae ki Yesu,akam uto ektem Israel go utik ki nanriksoksokien nen kotkal nafte kin Atua itli.Malpei akam upi nafet natamol nig emeromen mas. Go akam utap tae Atua mau go utapus namroan gamus ikerkerai nanriksoksokwen mau.¹³malpei akam uto emae me malfane akam u skot natentap, nmaten ni naten go nran i tro iplak akam mai pak nmeltik ki Yesu.¹⁴ naten ipregi ipi atlak tmat,ga kin i preng mark nafet natagmol ni Israel skot nafet nagmer pte ru mai wel natagmol ni naor iskei mas.Ga kin i prai sup nen kin itaos fat pur nen ru lao nen i prigi tu to sikskei wel nafet natamol fserser.¹⁵ I slat lu nafet nanriksoksokien ne Atua itu Moses skot nafet mrag nega. Naten i priging nen raknru mai pak mark keskei mas.Sukp teflan ipregi tu pi atlak nafaketanwen. ¹⁶Me laken Yesu i mat elang gas Peltakot, i slatlu sukp nen tuto mai pi nagmer sa ki ait,go i slat ait mai skot Atua.¹⁷Yesu imai go itil Nafsanwi nen Nfaketanwen go akit nen uto emae, go nfaketanwen ki gar nen ruto meltig.¹⁸Malen tuto naor iskei skot naten,tu pitlak nafinatan nen tuk mai pak melting ki Apap gakit go naten iskei mgas i to slat ait tunom mai pi iskei.¹⁹Laken namrun teflan akam nafet namer ni Israel nen malpei akam uta pi namer ni Israel mau,akam upe tato tas Nasap ko magmer ni nlaun pte .Go akam upitlak nafinatan ito nfaketanwen ni Atua.²⁰Akam u wel ngas ni esum,nafet te weswes ni Atua i mai wel ngas nen ilau to natik tkin.²¹Go nafet ngas karu emrom esum nen ru mai pak naur iskei skoti,go kat nenen rutuleg kerkrai taos narustap go ito wi.²²Akam ko fak naor iskei skot naten nen itaos nasum iskei mgas nen Atua ite tap tkos to sernaliati skot naten nega.

Chapter 3

¹Nlaken kin itefla kinew, Pol, amai to nasum malik kat nawesien nig Yesu Kristo kat akam nen kin upi Gentile. ²Au slati teflan nag akam koipe nrog tae nalekoron nig nawesien nig nawian nig atlakikit teflan kin i tok tau kin kat akam.³Atok mtir taos tenen kin Atua i tok pei ki wow kin. Tenen ipi natilmorian nen kaipe mtri tu mus kin. ⁴Malen pafe natus go pato mrotae nametmatuan nig natilmorian nen rusakro itok Yesu Kristo.⁵Natilmorian wan ipi te namutien pak nafet intag nakon. Me naten tap kipe murin pei kin tu nafet profet go teweswes tap nig Yesu Kristo.⁶Natilmorian wan kin nag nafet Gentile me ru mai pi tesa go ruk nfasu namolien, go nomser ptai sireu ki nauian nig Yesu Kristo, totur nafsan nega. ⁷Au mai pi teweswes nig Atua nlaken nauian nen a piatlaken totur Yesu Kristo, skot nakerkraian nega.⁸Taosi kin kinew alakor ses tol aposol nakon me nawian nega atlakikit i prigi kinew a tok sireu ki nafsan tap pak mus nafet tsentael, tilsei nawian nen itop perkati. ⁹Reki nen ser natamol ruk seltae namroan kpur nig Atua nen i kaimes ki senalo lap nig emeromen.¹⁰Namer nig Yesu Kristo rumai seltae namroan nig atlakekit pregi nafet telekor telesok nig elagsau ruk fo mai pamor ser nakon nig nametmatuan nig atlakekit.¹¹Tenen i pakor totur namroan tumautu nen Atua i weswes kin totur Yesu Kristo naot negakit.¹²tuk fo piatlak nmarakan totur namroan kerkrai nlaken tu sralesokos.¹³Malfanen atok paus ki mus nag ko tap mro firfir mau, nlaken nanrogtesan nignew kefo pi nauian negamus.¹⁴Nlaken tenmatun nen iprigi atok tapetu ki temen. ¹⁵Nega kin iptu ki nagi pak ser nametrau nig elagsau go emermen nen. ¹⁶Au tafesfes nag Atua kefo tumen ptu taos nafsoklepan nig naworan nega, skot nakerkraian nig naten wi nen iskot ik.¹⁷A tok tafesfes nag Yesu Kristo i tae tok emaloput nakpom totur naseralesokon negag, go namolien kerkrai negag skot nanromien negag. ¹⁸Reki nen kin pafo tae mro tae, skot namer tap wi nig Atua , teflan i folfol teflan ipram, teflan ipak elag go teflan ipak etan. ¹⁹Go pafo tae nag nanromien nig Yesu Kristo i liuliu tol intaewen, reki nen pafo tae pur ki silu nawian nig atlakikit.²⁰Totur Atua nen i tae preng sernale tol nafte kin tu paus kin ko nafte kin tu tok mro kin, taus nakerkraian nega nen i skot kit natamol, go nanrernrerwen,²¹Nega skot nasumtap nega go totur Yesu Kristo pak intag me intag kai termau tu.

Chapter 4

¹Kineu taos taus natmol nig naot amurin nrik mus kin teplan na pa siwer taus nale nat nen i sos sok.²Inrik ag kina pa siwer plak nfaketan wen,sup wi,go nmaomao wen, pei ki tepotai ki namroan.³Go pa felak sokir ki naten wi ni Atua skot nmat ga.⁴Ipi atlak namolien iskei go naten iskei ito pios toskei nafioswen tap nag itok sosok kin. ⁵Ipi atlak naot iskei,nfafatwen iskei,go bataise iskei.⁶Atua iskei nag ipi apap nig telap, me nega ipi atlak sernalo lap go itok sernor.⁷Go ipak sernat nag Nanromien itoklosir skot mak nig naftuan nig kristo.⁸Ipi atlak tus nen itli nag, teplan itau esan kai ler pak elag,go ining tenag ru of nmot puet, nmot pir negar go ipregir ru mol.Go iptu ki naftuan tu natamol.⁹Nafte kin ipi mpet natulenan nega,mpten itli teflan nag nega isu mai pak etan Emeromen nen.¹⁰Go ga isu mai pak etan i mer pi ga iskei mau ni Atua¹¹Christo imtalu tete nen rukfi tasil nega,tete rupi profet,tete rupi evanjelis,tete rupi paster go teplaksok.¹²I ptu ki nafet nawesien ne i tuer kin,nen ke tfakor natamol tap nig Atua raki nawesien.Raki natfagien ni nagmolin ni Yesu kristo.¹³Go sermal tu tau tfag namolin nag tuk fo mai pi te skei mau. nfafatwen go ntaiwen tatur nani Atua nag tuk fo tae mai kerkrai nag tuk tkal mak,nmaiwen ni Yesu kristo.¹⁴Yesu kristo itok tfag namolien gakit ipi nlaken tupe tap taos tesa mau,nag tuk tae mrotae telap nag rupi nafsirwen go nasursurwen.¹⁵Tuk til natilmorian go nanromien,nen tuk ftom kerkrai totur supwi nega.Nega ipi Christo naot itfag nagmolim imau wi.¹⁶Go ipuet ser nfaswen rumai pak naor iskei ne ruk mai pi teskei mau.Go selwan ser nfasuen rupak naur iskei ru preg namolin imai pi iskei totur nanromien.¹⁷Tewan anrik mus kin nag ko tuleng kerkrai to Yesu naot, nen ke tap siwer ur napu ni Jentail mau,taus nafiparorwen ni namroan negar.¹⁸Nlaken ru malik skot ntaewen negar,negar ru tok emae ki namolien ni Atua, nlaken ru malto tae.Nlaken nakpor i kerkrai top.¹⁹Nmalierwen kipe tik kir, go rukoi tok folfolsa go ru preg nrog ser sup nig nafolfolon sa.²⁰Me itap teplan tu tae totur Yesu Christo mau.²¹Atae nag ag kupe nrog nagrogrogon nega, go atae nag ag kupe tae nag natimorian ito yesu.²²Tewan ipi nlaken tuk tao namolien tue nag tu tok os tok,namolien tuei kenom.Namolim nag ipelak touotu ki kit go ipreg sa ki kit.²³Tewan kin tuk nre napokit ke mai faum. ²⁴Nag tuk mai pi natgmol faum, plak nakaimesien ni Atua totur nalenan go nalenan nega.²⁵tuk tao nafsirwen kai tilsei natilmorian pak tepotae, nlaken tu pu asel iskei mau. ²⁶Pa tap maet mau nlaken pafo pi takpar. Patap pusok nmaito pan al ke mtar mau.²⁷Pa tap tu naten sa mal mau.²⁸Tenag ku pnak pa mer ta pnak mau.Me pa fregi nag pa weswes,pa freg nawesienwi skot narum,nen pa fiatlak tenmatun ne pa tu tefarea kin.²⁹Pa tap tao tete nafsan sa ke taf gkanrom mau.Pa tilsei nafsan wi pak tenag ru ptol go ru manreu ru nurin,ne nafsan wi gog kefo psawi kir. ³⁰Ko tap preg naten wi ni Atua ke nrog tesa mau, totur naten tap tupi atlak mak nen tuk fo totur nagmolien faum.³¹Pafus sup nig nmaeto kefak egmae, go pa tao nmato go nafrapwen kerkrai, pa tap ler ki tenag i sa ki sukp sa mau, go tao sukp ni naten sa.³²Tuk wi ki te potae, kai negar seraletu telap Atua totur nanin Yesu Christo inegakit seraletu.

Chapter 5

¹Malfanen tuk folfol ki sup nig Atua taos nafet tesa nanromien nega. ²Me tuk weswes ki nanromien taosi kin Yesu inrom kit go i tok ptu ki namolien nega ipi tuotpram nen i trau napo pe napo wi.³Me nafolflon sa nig nmatu plak nanwei ko sup kokon, ko nafiparorwen, tenen ruto loto ki natap, tenen, ru tap piatlak tetenmatu emrom nlaun nig Yesu Kristo go Atua mao. ⁴Pa tap puetsok sup milo mao, ko nafusrekwen palpal ko nafkarwen, nafet sup nen ru tap leg mao me pa puetsok nasmanien nig nafsawian.⁵Me ko mro soksoki nag tenag ruputsok ntakelkelwen nig nafi puokwen, ko nafet sup takelkel ko sup nig nametpakorwen, namer teflan ru tap biatlak namle, emrom nlaun nig Yesu Kristo go Atua mao.⁶Pa tap tao nat ke sursruk ki nafsan nen i tap mao.sup teflan. suptap nig Atua kefo tae putsok tenen ru tok nrong sa. ⁷Teflan go pa tap pi wal skotir mao.⁸Malpei tuto nmalko, me malfanen ki pe mai pi namrem nig atlakikit. Malfanen pa fo tok folfol ki sup nig tesa nig namrem. ⁹Nlaken nua namrem ipi nauian,nalewian go natilmorian. ¹⁰Go pa salnrog skot natrokwen sup nen ru be pi nasemsemwen pak atlakikit. ¹¹Pa tap folfol skot nawesien pal nig nmalko mau, me pa slatir mai pak enali me i mer wi pa fregir ruk fi natilseiwen. ¹²Nlaken i plak nmalierwen malen tu tilsei takpar nen ru tok pregir naur kus.¹³Me tuk fo tae letae tenmatun nen i mai pakor namrem. ¹⁴Nafet sup nen ru mai pak enali, namrem kia. gawan kin nafsan lesok i tili nag, "Pa tuleg te matu pa tuleg emat go Yesu Kristo kefo mrem totur wok."¹⁵Pa leperkat nafolflon nega. Ketap taos te mtafus mao me ke taos temetmatu. ¹⁶Tukmtau ki namolien nlaken te sursur me ki fai ser naliati. ¹⁷Malfanen tuk mtau ki nafiparorwen me tu mai mro tae, ko letae tenen kin ipi natrokwen nig atlakikit.¹⁸Me patap min waen raki nadrogwen mao nlaken kefo putik pak namolien nig nanrogtesan. me pa fregi nen pa fur ki naten tap.¹⁹Tuk tmokit sger kit ki nafsan ko nig nalag nasemsemwen go nasmanien, rekin nen tuk fo tae sman wi ki atlakikit . ²⁰Go tuk fo serinrak ki te wi lap totur Yesu Kristo.²¹Tuk fo mai tmokit nrom kit pitoskei kin tu lotu ki Yesu.²²Mtulep pa takinrog kapwer. Nega taus namurien nig atlakikit.²³Nlaken kapwer kin itpau mtulep nega taosi kin Yesu Kristo itpau nasumtap. ²⁴Pi toskei ki teflan tuk lotu ki Yesu Kristo, me nafet mtulep me ruk takinrog nafet kapwer negar.²⁵Nafet kapwer, ko nrom mtulep negamus taosi kin Yesu i nrom sumtap go ptu ki namolien nega tuer kin. ²⁶Teflan go ki frei ki mtulep go ki pregi mtulep ki los ki nafsawian tap nega.²⁷Teflan go ki mai slat talpuk nig te sralesok rumai pi tenega, nlaken rukoi mai nrevnrev go nlaken rukoi piatlak namilo kor te koskos mao.Me rukoi mai tap go tartar wi.²⁸Tepitoskei kapuer ko mur mtulep negamus taosi kin ku tumom mur uk. Tenen kin i mur mtulep nega mori kefo tumen kasuaki. ²⁹Nat i kano folfol sa ki namolim pkaskei kanr naulin taosi kin Yesu Kristo i lekor go pi kanr esumtap nega. ³⁰Nlaken akit talpuk nig Yesu Kristo tu nomser pi nfasu sikskei nig namol Yesu Kristo.³¹Taos sup leg knen, nanwei ke tiparu ki tmen go raeten go negar rakfo mai pi nafsik pitoskei. ³²Natilmorian nen i top pe top me atok til Yesu go talpuk nig Yesu Kristo.³³Me nauian tilmori, kapwer sikskei ko nrom soksok mtulep negamus, go nafet mtulep ko fak etan ki kapwer negamus.

Chapter 6

¹Tesa ko nrog perkat tem go rait mus ipi nafsan nig Atua.²Kofak etan ki tem go rait, tenen ipi nanriksoksok wen pei.Go Naurslawen top nega.³Go pa fo piatlak namolien pram emeromen nen⁴Apap patap pol kerkrai ki tesa nen itae mael mau.Iwi nag pa fusosok tesa ki nafsan wi ni Atua.⁵Te weswes top, panrog perkat nale naot gag taus namolin go nfaketanwen go namtakwen, plak natilmorian nig napom.pa nrong perkati ke taosi pa nrog perkat Yesu Christo.⁶Pa tap pi lesok mas mau nlaken kin telekor itok mag wok reki nen ku nag pa fregi ke semsem.Me tuk weswes taos te weswes ni Yesu Christo taus namurien nig atlakekit ki napom ke mau.⁷Pa weswes skot napom kemaui taosi kin ku tok nig Atlakekit weswes.⁸Nlaken tu tae nag sef nauesien wi kin tu tok weswes kin tuk fo piatlak nafuswen nig Atlakekit nametpagon nig nawesien sikskei nega kit taos te nafit ko te tupal.⁹Nafet te lekor ko lekor ptaki tenafit pitoskei.Ko tap folfol makalkel kir mau. Ag ku tae nag telekor negar go negag i patok elangsau go nega ga i len usrek.¹⁰Nametpagon tuk fo mai kerkrai etan namermran nig Atlakekit skot nauian nega.¹¹Pa kal ki silu nkal nafkal tlasi nen kin ka te krakpong nafet na kraksoksokien nig te wal potae.¹²nafkal negakit i tap pi nafkal nig nafsik go nra mau, me nafkal skot telekor skot te paklag ne ru piatlak nakerkraian ni nmaten sa nig nmalko nen ru ntok ur nsau elag.¹³Pa fo kal ki nakal nig nafkal ni atlakekit nen kin pafo tae patlas mal nig nanrogtesan.Tkal mal ne pafo lao potut.¹⁴Pa tuleg kerkrai go pa tumom fif ki nmalom ki naplai nig natilmorian,nlaken kaipe kal ki nakal nen ipi toskei nakal nig nafkal.¹⁵Go natuom ke fa nakraksoksokien nig nmarakan neu ke til sei nanrognrogon ni intamat.¹⁶Totur sermal nig namolien pa fo sik nafafatwen reki nen pafo tae krakpun nafet timen sor ni naten sa¹⁷Pa slat pulpou nig nafkal nig namolien faum go lof nig naten tap,kin ipi nafsan nig Atlakekit.¹⁸Go iskot ser nafausien reki nalotwen, sermal ko lot skot naten tap, nametpag nafkal negag pa tumom leperkatik sermal selwan ku tok mrosok ser namer tap nig Atua ki nalotuen¹⁹Go ko nigneu lot nag tete nafsan nig nametmatuan i tae mai pi te nigneu seluan au mag nakanrok nen ka fes.²⁰Ipi nanrogonwi ni Yesu kristo nen kin kineu taos te weswes nig Yesu, atok klapus me ka mas tap mtak nen ka tilsei mau taus teplan nen a murin nag ka tli.²¹tikikas, ta te nanromien go te weswes sralesok nig Atlakekit, kefo nriksei mus ki telap teplan go kofo nomser tae natokwen nig neu.²²Kai pe tpekin i net pak mus reki tenperkati nen akam kofo tae natokwen nigmam go reki ne nega me kefo tae sger mus ki nafsan soksok nig namolien.²³Imtamat pak nafet tai skot nanromien nig nasralesokon nen itok Atua temen go Atlakekit Yesu Kristo. ²⁴Nanromien nig Atlakekit skot silu tenen ru nrom Iesu Kristo nanromien tu mau tu.

Colossians

Chapter 1

¹Pol aposol nig Yesu Kristo, totur namurien nig Atua go napal kit timoty. ²Pak nafet namer tap nig Atlakikit go napal kit nig Kolosae nen ru sralesok Yesu kristo. Nanromien sautog go intmat nig Atua, temakit ke tok skot mus. ³Tu psawi ki Atua, temen, go Yesu Kristo. nlaken au tok negamus lot serinrak.⁴Komam au nrog nasralesokon kerkrai negamus pak Yesu Kristo go nanromien top nag u tok tu nafet namer tap nig atlakikit. ⁵Akam upi atlak nanromien nen nlaken u seltae tenmatun nen ru negamus fro kin patu elagsau. Tenmatun ui nen akam uipe nrog natilmroian knen, nanrogon ui nig Yesu Kristo, ⁶nen ki pe mai pak mus. Nanrogon ui nen ki piatlak nuan go ki tau ftom pausrek ki emeromen. Nanrogon ui wan ki pe pes mai tok farfar ki namolien negag pes naliati wan ku mai nrogo go mro tae natilmorian nig nanromien nig atlakikit.⁷Nanrogon wi nig Yesu Kristo nen akam u slati ki Epafras sralesok go nega kit nig Yesu Kristo weswes ki. ⁸Epafras ki pe nrik sei mam ki teflan utok nrom naten tap.⁹Mam me kuipe tok negamus preg nalotwen sermal, nlaken kin unrog nanromien negamus toklos naten. u tok negamus lot nag ko fer ki intaewen nig natrokwen nig Atlakikit skot nametmatuan go namrotaian nig naten.¹⁰Teplan go ko fo fekfek ki namolien nen Atlakikit i semsem wes ser natokwen, totur nua nafet nawesien wi, go pa fur ki intaewen nig Atua.¹¹Nakerkraian nig Atua ipi tegamus taus namroan kerkrai nig Atlakikit, raki nen kofo piatlak namroan kerkrai, go namroan pram, go skot nasemsemwen.¹²Psawi ki Atlakikit nlaken ga kin ipregi tuk fo piatlak nawian nig elagsau skot namer tap nig Yesu Kristo.¹³Nega ki pe slat lu kit ki naworan nig nmalko, go i mer slat kit mai pak naranre nig naworan nig tesa nanromien nega. ¹⁴Totur wes kin tu mai piatlak nafakoton turnig nanratwen nig takpar negakit.¹⁵nega kin ipi naan Atua nen tu kano leka, taos taklep nig ser sernale nen Atua i kaimes kin. ¹⁶Totur wes kin sersernale ru pakor, sernale nen rutok elangsau go emermen nen, sernale nen tu tae leker go sernale nen tu kano laker. ¹⁷nega ki pe pei tok, go nega kin i puet kruk ki sernalelap.¹⁸Eklesia kin rupi nasumtap ko namol Yesu Kristo, nen nega kin ipi npaun. nega kin ipi nakpei nig telap, taklep nig ser tenen rukoi mat su. go nega kin i piatlak namle pei ki telap. ¹⁹Atua i semsem selwan ser namolien nega ruk mai pi tenig Yesu Kristo . ²⁰Reki nen ser sernale ruktae ler mai pi tenig Atua elag gkas peltakot. Atua ki slat ler ki telap nig elagsau go emermen nen rumai pi tenega.²¹Mal iskei ku tu emae ki go mpaun i kerkrai skot sup nig nmalko. ²²Me nega ki pe ler slatik totur nmaten nega. i weswes ki sup teflan reki nen oafo mai pi tesa tap, go tik ki tapar, me ku mai leg pe leg prkati.²³Ifuel kufla tau sralesok go fafat kerkrai go lao soksok skot namolien wi nig Yesu Kristo teflan ki kuipe nrogo. Tenen Yesu Kristo wi wan ki pe pi natilseiwen pak ser natamol nen ru kaimes kir tok etan emermen nen nanrogon wi nen kin kinew Pol a mai pi teweswes.²⁴a semsem nanrogfaswen nignew nlaken akam go a fkafur namolik ki nanrogfaswen nen Yesu Kristo i totur wes, nlaken namol Yesu nen negar kin rupi Eklesia ko nasumtap. ²⁵Me nlaken namer tap nig Yesu Kristo nen kin kinew a mai pi tweswes taus te namtaluan nen Atua i tau kin kat akam reki nen tuk papnot nafsan tap nega. ²⁶Tenen ipi tenmatun nen ipi te namutien tuei me tuei mal inom, me malfanen imai pi nafeifeien pak nafet natamol tap nig Atua. ²⁷Ipi negar kin Atua i murin fekfek ki nafisoklepwen nig tenamutien nen itok skot nafet tsentael nen kin ipi Yesu Kristo.²⁸Tuk tilsei Yesu Kristo , ter go plaksok ser natamol skot nametmatuan, reki nen rutae mai motu wi emrom nig Yesu Kristo.²⁹Tenen kin atok weswes kerkrai ki nakerkraian nen atok weswes skoti.

Chapter 2

¹Amurin nag pa tae nag ato kerkrai nen ka welu mus plak Tepotae nen rutap lek nakok mau.²Nawesien neu nen kin napor ketae kerkrai, nanromien ni nafisoklepan go namrotaean.Plak ntaewen,natilwian toklos Atua totur Yesu Krito.³Go nega sernalo wi lap rupatokos Gold,Silver, Ntaewen go nametmatuan rupi tenega.⁴Anrik mus ki tenen, nenkin tenat ketap mai tu mus nafsan Kakas mau.⁵Malfanen atap skot mus ki namolik mau,me askot mus ki Naten.Asemsem lek mus nlaken ukerkrai nafafatwen gamus skot Yesu Kristo.⁶Selwan uslat Yesu Kristo nag ipi naot go ko siwer skoti. ⁷ko lau tkos,kai ftom wes,ko kerkrai ki nfafatwen gamus teplan anrik mus kin.Go sermal kotok psawi kin.⁸Go kolekor Tenat ketamai psir ki mus mau tilnafsan kakas,nen kin ipi namroan ni natamol, ipi sup nig naten ni emerom,itap til Yesu Kristo mau. ⁹Namolin imai taos kit natamol,me ser sup nega rupi toskei Atua.¹⁰Tuepei kin tok,nega ipi naot ni ser naot totur nakerkraian nega.¹¹Go nlaken Yesu Kris kipe makir mus ki nran,itapi teplan emeromen itok makir natamol mau,me teplan Atua i weswes kin,nmakirwen nag Yesu Kristo i weswes kin.¹²Tukoi pan tut nai skoti, go totur wes pafo mer tuleg,nfafatwen negag skot Atua,nlaten i preg Yesu i tuleg emat.¹³Taosi kin tu mat kat sup sa negagit nlaken tu tik ki mak nagmol kit.Me nega ipreg kit tu mgol go inegakit sel tao ser sup sa lap. ¹⁴Go inegakit seraletu telap nag tu pregi i sa totur nakerkraian nega, inegakit tursoki elag Kros.¹⁵Nega ipreg sa ki natilwen go nakerkraian, go itil sei pak ser nat, sup nig namer sa kai turus elag Kros.¹⁶Iwi pa taptao tenat kegag til usus nafsan go nafnag go nanwen gag mau . ko sup ni naliati nig moon faum, ko naliati nen ku tok lot wes aliat tap. ¹⁷ Ipi atlak nan telap nag ruk fo mai me tiaui ipi tenag rutok Yesu Kristo.¹⁸I mer tili nag pa tap tao tepaktan nen ru loto ki agel ruk slalu nauian mau. Namer teplan ru slif sil nafte kin ki leka kai mai paru ki namroan nig namolin mas. ¹⁹I tap puet soksok nametmatuan nig paun mau. Napau kit kin , namol kit i maui plak nfasu go strig ru tok weswes go putsok ser nfasu tok naor iskei; go ru tok ftom skot nauian nig Atua.²⁰Go selwan tu tae nag tukoi pe mat su skot Yesu Kristo taos nmaten nig emermen, nlaken iku kin tu mer tok taus sup nig emeromen: ²¹ " Pa tap tkali, go kat nrogo, ko tkali mau ?" ²²Ser nafolflon nen ruk fo puel skot nafarfaruen gar, taus nanriksosokin go ntafnauen nig natamol. ²³Natiluen nen rumai taus ntaeuen, go ipi teni namroan go sup nig namol kit mas, me itik ki nakerkeraian go nawian wes.

Chapter 3

¹Akam Atua i preg akam umer gmol nmaten nrakeskei skot Yesu Kristo.Akam ko lekor nafet sernale nen ru to elag, naor nen Yesu Kristo i tok toktan nanre matu nig Atua.²Akam ko mro ki sernale nen ru to elang ngo nafet sernale nen ruto emermen nen. ³Laken i taos akam upe matsu, akam upe skot Yesu Kristo.⁴Malen Yesu Kristo kemai, go akam me kofo mai skot namolien nega, akam me kofo mai pakor elagsau.⁵Akam komai pak naor keskei go ko fregi nen ko tpog nafolflonsa ni emermen nen, tenen nafet sup nen natamol rutok pregi isa skot nafet nmatu go nafet nmatu rutok pregi ki nafet nanwei, ruto preg nafet sernale nen itok pregi tuto malier. Nafet nanwei ru to mur nafet nmatu, go nafet nmatu ru to mur nafet nanwei, go gar ru to preg tapar, go rumur silu sernale taos ruto lot ki nafet Atua potae. ⁶Nlaken nafet sup teflan, Atua kefo pestaf natamol nen rukano takinrog kin, go kefo tuer suptap. Tetwei ⁷nafet sernale nen rupi telekor akam. Akam uto preg nafet sup nen. ⁸Me malfane akam ko fregi nen ko tpog lu nafet sernale nen rukfak emae ki namolien.⁹Akam kofo mer ta Sursur tepotae mau laken akam u pe mal ki namolien twei gamus su.¹⁰Ngo akam kofus Namolien faum nen akam ku mer wi taos ngal gamus,Atua gmas ipi nlaken. ¹¹Namrun nen tete runa kinew api mak ni Israel,go tete runa kineu atapi mark ni Israel mau.Tete ru Sekomsaes go tete ru ta sekomsaes mau,tete ru Faitau go tete ruta feitao wi mau,tete rupi natamol ni namlas go tete rutap bi natamol weswes top go tete rupi natamol nen ru pi atlak Namolien faum nen Yesu Kristo iprig silu sernale emrom namolien negakit su.¹²Atua kipe Mtalu mus su,akam u tap,akam upi natamol ni Atua.Nga imur akam, akam ko tpog pilak nanromien gamus.Akam ko tpong prig wi ki natamol tmat.Namroan ga mus ke tpog pram. ¹³Akam ko tpog welu akam go ifuel nat ipilak namroan takelkel toklos natamol karu,gar rak tpog sraletu gar taosi kin telekor gakit ito seraletu takpar negakit. ¹⁴Go sernale nen,akam ko tpog mur natamol laken i tae preg silu sernale rumai pi iskei.¹⁵Akam ko tpog tao tmat nen Yesu Kristo ito tu putsok nakp mus, go Atua i sos akam, go ito pus akam taos namolien ni namol natamol iskei mas,go sermal akam ko tpog psawi ki Atua.¹⁶Akam ko tpog tao nafsan nen ni Yesu Kristo nen i pakor wi ki nafet sernale wi lap ru to sermal to namroan gamus ,sermal akam ko tpog tafnao akam ki nafsan nen i metmatu nen ke te pei ki napu ki akam,go akam uto lag pak Atua go totur nap mus i tok psawi ki Atua. ¹⁷Silu sernale nen akam u pregi go nen nafsan ne akam u tli,me akam ko tpog prigi nagi Yesu Telekor gakit go ko Psawi ki Atua nen ipi Apap gait .¹⁸Akam nafet nmatu akam ko tpog takinrog ki nafet nanwei gamus,ileg mas nen ko mtir lu akam ko takinrog telekor.¹⁹Go akam nafet nanwei nen upe lak,akam ko tpog mur nafet nmatu gamus,akam ko ta prig kekerkrai kirt mao,sermal akam ko tpog prig wi kir.²⁰nafet tesa akam ko tpog takinrog nafet tem mus go rait mus,sup teflan i prig telekor gakit i semsem akam.²¹Nafet Apap ko Yak,akam ta prig nafet sernale nen i prig nafet tesa gamus ru met Ifuel akam u prig teflan namroan gar ke mgel.²²Namer wewes top sermal ko tpog nakinrog akam nen gar nen ru pi telekor gamus,namolien ni emermen.Go akam ko ta prig ke takinrog akam mao,malen ruto mag akam, tena i taosi kin akam uto prig natamol nen ru semsem akam,akam ko tpog weswes skot nap wi go ko Mtak ki Telekor. ²³Sef nawesien nen akam u prigi,me akam ko tpon ki nap wi gamus taosi kin uto ni Telekor weswes,akam ko ta prig nawesien ni natamol mas mao. ²⁴Iwi akam ko tae na telekor gakit kefo to pakot akam kin,tenen nafet sarnale ne ipe psi ito reki nafet natamol ga.Telekor wi nen uto ga weswes ipi Yesu kristo mas.²⁵Me natamol nen ito prigi ita leg mao ga kefo kraksok Nfakotwen leg mao,laken Atua ito prigi Iwi ki nafet natmol.

Chapter 4

¹Tulekor,tuk weswes, nafte kin i leg go iwi.Iwi nag tuk tae nag akit telekor me tuk tae nag telekor gakit me ito Elagsau.²sermal tuk to lot nen namroan gakit ke tap tarup mau,me tuk le pak elag go tuk to psawi kin.³Tuk to lot naor keskei sermal, nen Atua kefo pelgat nmet raki nafsan nen tu fes til nawesien nig Yesu Kristo.Atil nafsan nen nlaken malfanen kineu ato nasum malik. ⁴Me amurin nag ko lot nen kinew me kafo tae til nafsan nen ke Malmal.⁵Ko siwer skot Nametmatuan nen ko pestaf tenen ru to nmalko negar me ruk sel tae. ⁶Nafsan gag sermal ke fi nafsan nen i pur ki Nanromien,go i maomao,selwan natagmol ruk nrogo go ipi atlak nfauswen, me ku pi atlak nafsan wi pa tua kin nen nega me kefo nrog wi kin.⁷Tenmatun nen ku mur pa faus ki kinew kin,Natamol nen nagien Tikikas,kefo tae pregi ke malmal pak mus.Ga me ipo bi paluk wi nen ito welu kineu Nawesien nig Yesu Kristo. ⁸Ito welu kineu ipi nlaken a tpolua inet nen ke welu mus nen kin akam me ko tae nawesien nen komam ra to weswes kin ,nen ke tae welu nap mus. ⁹Me a tpolua skot Onesimas nen ga me ipo pi paluk wi go ga me ipo skot mus. Go negar kin rukfo nrik mus ki nafte,nen kin i pakor ki mam¹⁰Aristakas ga me ipo tok nasum malik skot kinew.Ga me ipo skot mus go mak nen ipi pal Barnapas amur ka tli teflan ifuel imai pakor kik a frak pa fatlasi.¹¹Me amer murin til Yesu nen nagien karu ipi Jastas nega me imurin patlas mus go komam utol kin uto siwer naor iskei,nen ko til usus Nlaun nig Atua,Apap elag.¹²Epafras me ipo mur. Nega iskot mus go ga me ibo pi te weswes nig Yesu Kristo. ¹³Kinew a tae nag ga me ipo weswes top raki mus nen kin uto Lautosia go tenen ruto Hierapolis. ¹⁴Luk nen kin ku nromi itop go Demas, ngar me ra po murin patlas mus.¹⁵Ramurin patlas mus pal mam nen uto Laotosia go nmatu nen Nimfa, go nasumtap nen itok emrom nasum nega.¹⁶Malen ufe natus nen su ato paus ki nen ko mer tu nasumtap nig Laotosia nen ruk mer fea, go ser natamol nig Laotosia.¹⁷Go pa nrik Akipas ki nen ke fan papnot nawesien nen Atua i nrikin ki nag ke fan weswes kin tkal nametpagon.¹⁸Nafsan nen kin atli, i skot kinew, go ito naruk. Ko mro perkat wow ato nasum malik , go nmarit kerkrai nen ru mot wow kin, go amurin tli iteflan nag nafsawian, ke skot mus.

Philemon

Chapter 1

¹Pol natamol weswes nig Yesu Kristo, go palun Timothy. Nafsan negar ipak Filimon nen ipi asel wi, go teweswes iskei. ²Go korer nen nagien Apia, go ibak Akibas nen ipi natamol nafkal, go pak nasumtap nen ruto saisei emrom nasum negag. ³Iwi nanromien go nt'mat nig Atua nen ipi apap go Yesu Kristo kefo skot mus.⁴Sermal ato psawi ki Atua , malen a til sei mus nalotwen neu. ⁵Nlaken anrog nfafatwen nen akam upiatlaken toklos Yesu Kristo, go nanromien nen upiatlaken toklos ser natamol. ⁶A lot nag naweluan nig nfafatwen gamus, me kefo piatlak nakerkraian, go kafo pi atlak nametmatuan pur nig sernale wi totur Yesu Kristo. ⁷Go kinew api atlak nasemsemwen pur, go nt'mat, nlaken kin akam, go nanromien nlaken kin nap Atua, pak natamol nen rupi namer nega go namroan negar i m'alm'al.⁸Nlaken nalekoron ito etan namermran nen Atua itao ito naruk, kinew me api atlak nafsan nen ka nrik mus kin, ko nafte kin ko fregi. ⁹Go nlaken nanromien, amur ka tli teflan kinew Pol nen ato nasum malik kaipe pi tiawi.¹⁰Amur ka nrik sei mus ki nagi tesa neu nen. Nagien ipi Onesimas, nen ga me ito nra nen kin atkos mai. Nega me apo lekoros selwan atok nasum malik. ¹¹Ga ipi natamol nen malpei ito emae ki nawesien, nig Atua, me malfanen imai pak meltig ki namer weswes, nen ipi ag go kinew. ¹²kinew kin atpolua inet nlaken i weswes meltig ki kinew, go ipi nakpok.¹³Go aleka nag if mer skot wow tok, nega kefo tae welu wow, malfanen kis ato nasumalik, kat nawesien nig Yesu Kristo.¹⁴Me atap mur kafrig tenmatun mau, ifuel kin akam utato mao. A tap mus nafolflon wi negamus go ke fi nawesien nen ke fregi, me ke fi nafolflon skot nasemsemwen. ¹⁵Nlaken malfanen ga ita to mao. Ito tete naor me tetemal ke fo mer ler mai skot mus, go kefo skot mus sermal. ¹⁶Ita pi tetwei mao kefo mai pi natamol weswes, me kefo mai tol ser natamol nen ruto weswes. Ga me imer pi paluk nen anromi i top. Me imer top pak mus u tol totur nra go totur atlakikit.¹⁷Go ifwel ku mur kinew taos aslam, iwi nag nega me pa fatlasi taos kinew.¹⁸Ifwel kin ipreg tenmatun nen itap leg mau, ko if wes tenmatun negag, pa fnaus nen kinew me kafo to wi wes. ¹⁹Kinew Pol kin a makir natus nen, go kinew kin me kafo mer paktofi ke ler. Ata na katli nag pa tau kin keler mau, me raki ag nen pa tmom pueti ke ler. ²⁰Iwi paluk. iwi nag kafiatlak tete nmatun nen ku pi atlaken totur Yesu Kristo amur pa freng nap wow ke mer ler faum totur Yesu Kristo.²¹Pa fiatlak namroan kerkrai toklos nfafatwen negag. Ato tli teflan, me atae nag ag pafo pregi ketol nafte, kin a nrik ag kin. ²²Me apo paus kin nen pa fring ptaki namle keskei raki fei kin kefo mai pakor. Nlaken totur nalotwen kinew kafo tae ler mai lek mus.²³Paluk nen nagien ipi Epafras, nega me ipo to nasum malik skot kinew, nga me ipo murin patlas mus ki nagi Yesu Kristo. ²⁴ipi toskei ki Mak, aristakas, Dimas go Luk ngar me rubo pi teweswes nig Yesu Kristo, nen ru taos kinew. ²⁵nanromien go ntpat nig Yesu Kristo kefo skot mus, skot nakerkraian nig naten tap Amen.

2 John

Chapter 1

¹Kinew api telekor nig nasumtap. Amur kafatlas mus nmatu go tesa. Anrom mus ki natilmorian me itapi kinew mas mau, me tenen ru tae natilmorian. ²Nlaken kin natilmorian iskot kit natilmorian nen kefo skot kit tu mau tu. ³Nanromien ngo nt'mat kefo skot kit totur Atua nen ipi apap go Yesu Kristo nen Atua, me ipi natilmorian go nanromien.⁴Kinew a semsem top nlaken alek tesa gamus rutok siwer skot natilmorian, teflan kin Atua i nrik kit kina tuk fregi. ⁵Korek amer murin tli teflan, ata na ka mtir nafsan faum mao, me ana ka mer ler nafsan nen kai pe pei nrogo malpei nen iwi nag tuk tmokit nrom kit. ⁶Ipi nanromien wan, tuk folfol kin teflan kin nafsan tap nega inrik kit kin. Imer tik ki napu potae. Nafet kin nafsan tap nega itli ipi napu wan gmas tu ures kia.⁷Nlaken kin telap ru mer pak sernaor nig emeromen, go ruta ta tilsei nag Yesu Kristo tetwei imai taos natamol mau, me ru til nafsirwen. ⁸Pa tmom lekor, nag pata krak puel ki tenmatun wi nen ku weswes rakin mau.⁹Tenen kin it'mous nawesien nen itap taus Yesu Kristo mau, ru tap pi teni Atua mao, me tenen i taus ntafnawen nen ileg, ipi teni Atua go nanin Yesu Kristo.¹⁰Ifuel tete nat ke mai lemsik me ke tap taus nafsan nen ileg mau, pa tap nrogo mau go pa tap tao ke sil pak emrom nasum negag mao. ¹¹Me ifuel kin ku tao isil mai pak emrom nasum negag, itaosi kin ku tao naten sa isil.¹²Kinew api atlak nafsan lap nen ka makri net pak mus. Me atap mur nag ka makri ke fak natus ko namtirwen mau, me amur kat'mok net pak esum negag nen ka fes me tato t'mok lek kit nen kin nasemsemwen negakit kefo tae mai pak nametpagon. ¹³Tesa nig korem nen kai pe mtaluer me ru po murin patlasik.

3 John

Chapter 1

¹Gais, kinew taos elder nig nafsan tap , anromik itop .²te nanromien ato gag preg nalotuen nen napu gag kewi ,go pa ur selawi napu gag ,nanrog teawian keskot natam .³A semsem selwan paluk rumai tilsei nafsan natilmorian ,tli nag ag me lao kerkerai tu nfafatwen gag. ⁴Akano semsem top ,me selwan nanrogon imai nag tesa ruto preg nawesien wi asemsem top wes .⁵

⁶rukoipe til nafsan wi nrik mus kin esum tap ,go selwan rukoitok nagruk ler ,kofreg pota ki napu negar ,go Atua atlak nawesien kefo psawi kimus.⁷Nlaken nagiwi go ru plake kai pan, nafsan potae itik nag ru tilsei nrik jentail kin. ⁸Go tuk mtauwi ki tenen gar me rute preg nawesien ni mpakruk wen ni nafsan natilmorian nega.⁹Kaipe mtir nafsan tu te ponpon kin,me tenat,nen rutap mur ruk nrog mau,rumal to pelak sokit.¹⁰Go selwan ka net,kafo pios ptu kimal nafte nag ato pregi,go ruk lel napu nen rukfreg nafsan toklos kit.Nen tuktap semsem wes mau,go rutap semsem nag ruk sosok mau,go i tukor tenag ru mur ruk nrog nafsan wi kai preg rutmalu tuek ki sup tap.¹¹Ko tap taus nafte nag itakel mau,me ko traus sup nag iwi,tenat nag i siwer len kai folfol wi nega ipi teni Atua.¹²Pa slat nafsan nag ruwi go ruleg ki teseralesok,go natilmorian.Kai tilsei nafsan wi nega go ag pa tae nag nafsan gakit ipi natilmorian.¹³Api atlak sernale lap nag ka mtiri nrikikin,atap murin nag ka mtir natus tumus kin mau. ¹⁴Me atae nag ipi nen kefo merler lek mus,go tukfo psas naur keskei. ¹⁵Tmat nigneu keskotik,aselam ru psawi kik,sawi ki aslel kit totur nagier.